**คำนำ**

ตามที่กระทรวงมหาดไทย มีหนังสือด่วนที่สุด ที่ มท 0810.3/ว7467 ลงวันที่ 14 ธันวาคม พ.ศ.2563 เรื่องแนวทางการจัดทำแผนพัฒนาขององค์กรปกครองส่วนท้องถิ่น พ.ศ.2566 – 2570 ถือปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 โดยกำหนดแนวทางการจัดทำแผนพัฒนาท้องถิ่น การทบทวนแผนพัฒนาท้องถิ่น (พ.ศ.2561-2565) ถือปฏิบัติตามข้อ 17 ของระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม การจัดทำแผนพัฒนาท้องถิ่นขององค์กรปกครองส่วนท้องถิ่นสามารถนำข้อมูลจากแผนพัฒนาท้องถิ่นฉบับปัจจุบัน มาทบทวนและปรับใช้ในการจัดทำหรือทบทวนแผนพัฒนาท้องถิ่น พ.ศ.2566 – 2570 โดยพิจารณาให้มีความสอดคล้องกับยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์จังหวัด ยุทธศาสตร์กลุ่มจังหวัด แผนพัฒนาจังหวัด แผนพัฒนากลุ่มจังหวัด แผนพัฒนาภาค แผนพัฒนาเศรษฐกิจและสังคมแห่งชาติ ยุทธศาสตร์ชาติ 20 ปี และเป้าหมายการพัฒนาที่ยั่งยืน โดยในการจัดทำประชาคมท้องถิ่นให้ดำเนินการตามหลักการบริหารกิจการบ้านเมืองที่ดี นั้น

 ทั้งนี้ แผนพัฒนาท้องถิ่น พ.ศ. ๒๕๖6 – ๒๕70 ของเทศบาลตำบลบ้านสิงห์ ยังไม่ครอบคลุม บางโครงการไม่ได้บรรจุอยู่ในแผนงาน/โครงการ เพื่อให้เกิดความเหมาะสม และให้สอดคล้องกับข้อเท็จจริงและ สถานการณ์ปัจจุบัน ตามภารกิจและอำนาจหน้าที่ และเพื่อเป็นการเชื่อมโยงโครงการ/กิจกรรมให้สอดคล้องกับ การจัดทำงบประมาณรายจ่ายประจำปี จึงมีความจำเป็นต้องเพิ่มเติม โครงการ/กิจกรรม ให้สอดคล้องกับ ข้อเท็จจริงและสถานการณ์ปัจจุบัน เพื่อดำเนินการให้เกิดประโยชน์สูงสุดต่อประชาชนโดยส่วนรวม จึงขอเพิ่มเติมแผนพัฒนาท้องถิ่น พ.ศ. 2566 – 2570 เพิ่มเติม ครั้งที่ 3/2567